[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	8 noiembrie 2010

	Nr.
	27/550


R A P O R T

asupra proiectului de Lege pentru completarea Legii nr.17/2000 privind asistenţa socială a persoanelor vârstnice, republicată
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 424 din 1 septembrie 2010, cu dezbaterea pe fond, în procedură obişnuită, a proiectului de Lege pentru completarea Legii nr.17/2000 privind asistenţa socială a persoanelor vârstnice, republicată.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.131/22.02.2010)
· avizul favorabil al Comisiei pentru buget, finanţe şi bănci (nr.22/388/29.09.2010)
· avizul negativ al Comisiei juridice, de disciplină şi imunităţi (nr.31/704/22.09.2010)
· avizul favorabil al Comisiei pentru sănătate şi familie (nr.28/226/23.09.2010)
· avizul negativ al Comisiei pentru administraţie publică, amenajarea teritoriului şi echilibru ecologic (nr.26/1531/15.09.2010)
· avizul negativ al Comisiei pentru egalitatea de şanse pentru femei şi bărbaţi (nr.37/703/27.09.2010.)
· punctul de vedere negativ al Guvernului (nr.1070/19.04.2010).
Proiectul de lege  are ca obiect de reglementare completarea Capitolului II – „ Servicii şi prestaţii speciale” din Legea nr.17/2000 privind asistenţa socială a persoanelor vârstnice, cu o nouă secţiune, Secţiunea a 4-a, intitulată „Prioritatea persoanelor cu vârsta de minim 70 de ani”, în vederea asigurării acestei categorii de  persoane, a priorităţii la accesarea serviciilor publice furnizate de autorităţile administraţiei publice centrale şi locale, la primirea asistenţei medicale în unităţile sanitare, publice sau private, la achiziţionarea oricărui bun sau serviciu furnizat de agenţii economici care îşi desfăşoară activitatea în România.
Comisia propune Plenului Camerei Deputaţilor respingerea proiectului de lege  din următoarele considerente:
- soluţiile propuse nu au în vedere faptul că beneficiarii Legii nr.17/2000 au dreptul la o asistenţă socială suplimentară, prin servicii şi prestaţii sociale doar în raport cu situaţia socio-medicală şi cu resursele financiare de care dispun, or destinatarii măsurilor preconizate sunt persoane care au împlinit vârsta de 70 de ani, indiferent dacă se află sau nu în nevoie. Astfel, completarea actului normativ mai sus menţionat, în sensul propus de iniţiatori, afectează filosofia generală şi caracterul unitar al Legii nr.17/2000;

- obligaţia autorităţilor administraţiei publice locale de a furniza cu prioritate servicii persoanelor care au împlinit vârsta de 70 de ani creează presiuni suplimentare asupra  bugetelor locale;

- nu sunt identificate sursele financiare necesare aplicării măsurilor propuse, încălcându-se dispoziţia art.138 alin. (5) din Constituşia Romîniei, republicată, şi a art.14 alin.(5) din Legea nr.273/2006 privind finanţele publice locale.
Proiectul de lege  face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 3 noiembrie 2010 au participat, în conformitate cu prevederile art.55 din Regulamentul Camerei Deputaţilor:

- dl. Nicolae Ivăşchescu, Secretar de Stat la Ministerul Muncii, Familiei şi Protecţiei Sociale;
- dl. Florin Dragomir, şef serviciu la Ministerul Muncii, Familiei şi Protecţiei Sociale.
La lucrările comisiei au fost prezenţi 22 deputaţi, din totalul de 22 membri ai comisiei.

Raportul comisiei a fost adoptat cu majoritate de voturi (4 voturi împotrivă).
Proiectul de lege  a fost adoptat  de Senat în condiţiile articolului 75 alineatul (2) teza a III-a din Constituţia României,republicată.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Victor Paul Dobre



Kerekes Karoly

Întocmit,
Expert parlamentar Monica Rallu Curta

